بیرلشمیش میللر تشکیلاتینین یوگسلاوییا اوزره بین الخالق جزا محکمهسی بوسنییا محاربهسی زامانی سرئبنیتسادا سویقیریم تشکیل ائدیلدیینه قرار وئریب.
آخار. آذ خبر وئریر کی، محکمه همچینین سویقیریمدا اتهام اولونان راتکو ملادیچ بارهده ده قرارینی آچیقلاییب. «بوسنییا قصابی" اولاراق تانینان بوسنییالی سئربلرین کوماندیری اولموش راتکو ملادیچ سویقیریم تؤرتمکده گوناهکار بیلینیب. سارایئوو شهرینین بومبالانماسی امرینی ده ملادیچین وئردیی قئید اولونوب.
تریبونال ملادیچی سربنیتسادا سویقیریم تؤرتمکله باغلی ۱۱ اتهامدان ۱۰-دا تقصیرکار بیلیب. او، عمورلوک حبس جزاسینا محکوم ائدیلیب.
هوللاندییانین حااقا شهرینده تشکیل اولونان بیرلشمیش میلتلر تشکیلاتینین یوگسلاوییا اوزره بین الخالق جزا محکمهسی ملادیچ ایشینین سونا چاتماسی ایله بو ایلین سونوندا میسسییاسینی تاماملایاراق باغلاناجاغی بیلدیریلیب.
خاتیرلاداق کی، سربنیتسا قتل عامی ۱۹۹۱-۱۹۹۵-جی ایللرده کئچمیش یوگسلاوییادا باش وئرهن وطنداش محاربهسی زامانی صرب اوردوسونون ۱۹۹۵-جی ایلین ایولوندا ان آزی ۸۳۰۰ بوسنییالی موسلمانین سربرنیتسا شهرینده قتله یئتیرمهسی ایله حیاتا کئچیریلن سویقیریم آکتیدیر.
قتللر گنرال راتکو ملادیچین تابعچیلیینده اولان و آغیر سلاحلارلا تجهیز ائدیلمیش صرب اوردوسو طرفیندن تؤردیلیب. سویقیریم زامانی قادین و اوشاقلارین دا قتله یئتیریلدیی سندلرله ثبوتا یئتیریلیب. صرب اوردوسو ایله یاناشی "عقربلر" آدی ایله تانینان صربییا خصوصی تهلوکهسیزلیک دستهلری ده قتل عامین تؤردیلمهسینده ایشتیراک ائدیب. بیرلشمیش میلتلر تشکیلاتینین سربرنیتسایا ۴۰۰ هوللاندییا صولح مراملیسی یئرلشدیرمهسینه باخمایاراق، سویقیریمین قارشیسینی آلماق مومکون اولماییب.
azb_Arab azb_Arab azb_Arab azb_Arab azb_Arab azb_Arab